Diari Oficial de la Generalitat Valenciana


Sumari del DOGV 3171, del 28-01-1998 (1997/13297)

ORDRE d'11 de desembre de 1997, de la Conselleria de Cultura, Educació i Ciència, per la qual es disposa el funcionament de l'Institut d'Educació Secundària Ausiàs March i es reestructuren els ensenyaments impartits a l'Institut d'Educació Secundària Sant Vicent Ferrer i a la secció de Formació Professional de l'Institut Blasco Ibáñez, tots ells de València.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3171

Data del DOGV
:   28-01-1998

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   1997/13438


Data del document
:   11-11-1997

Organisme emissor
:   Conselleria de Cultura, Educació i Ciència

Tipus de document
:   Ordre

ORDRE d'11 de desembre de 1997, de la Conselleria de Cultura, Educació i Ciència, per la qual es disposa el funcionament de l'Institut d'Educació Secundària Ausiàs March i es reestructuren els ensenyaments impartits a l'Institut d'Educació Secundària Sant Vicent Ferrer i a la secció de Formació Professional de l'Institut Blasco Ibáñez, tots ells de València. [1997/Q13054]
  
El Decret 291/1997, de 25 de novembre, del Govern Valencià, publicat en el Diari Oficial de la Generalitat Valenciana de 5 de desembre, pel qual es crea l'Institut d'Educació Secundària Ausiàs March, de València, va autoritzar la Conselleria de Cultura, Educació i Ciència per a dictar les disposicions necessàries per al seu compliment i desplegament
  
Aquest centre es va crear per desdoblament d'uns altres dos centres ja existents, per la qual cosa procedeix ordenar l'inici de les activitats del centre de nova creació, adoptar les mesures necessàries perquè puga dur a terme la seua activitat acadèmica i determinar els ensenyaments que s'imparteixen en aquest i als centres afectats pel desdoblament.
  
En virtut d'això, fent ús de les competències que m'atorga l'article 35 de la Llei 5/1983, de Govern Valencià,
  
ORDENE
  
Primer
  
L'Institut d'Educació Secundària Ausiàs March, de València, codi 95099796, iniciarà les activitats durant el curs acadèmic 1997-1998.
  
Aquest centre impartirà els següents cicles formatius de Formació Professional:
  
\* Tècnic de Gestió Administrativa:
  
- RD 1.662/1994, de 22 de juliol (BOE 30.09.94)
  
- RD 1.677/1994, de 22 de juliol (BOE 06.10.94)
  
\* Tècnic superior en Administració i Finances:
  
- RD 1.659/1994, de 22 de juliol (BOE 30.09.94)
  
- RD 1.674/1994, de 22 de juliol (BOE 06.10.94)
  
\* Tècnic en Comerç:
  
- RD 1.655/1994, de 22 de juliol (BOE 29.09.94)
  
- RD 1.670/1994, de 22 de juliol (BOE 04.10.94)
  
\* Tècnic superior en Comerç Internacional:
  
- RD 1.653/1994, de 22 de juliol (BOE 29.09.94)
  
- RD 1.668/1994, de 22 de juliol (BOE 04.10.94)
  
\* Tècnic superior en Administració de Sistemes Informàtics:
  
- RD 1.660/1994, de 22 de juliol (BOE 30.09.94)
  
- RD 1.675/1994, de 22 de juliol (BOE 06.10.94)
  
\* Tècnic en Farmàcia:
  
- RD 547/1995, de 7 d'abril (BOE 05.06.95)
  
- RD 559/1995, de 7 d'abril (BOE 06.06.95)
  
\* Tècnic superior en Documentació Sanitària:
  
- RD 543/1995, de 7 d'abril (BOE 05.06.95)
  
- RD 555/1995, de 7 d'abril (BOE 06.06.95)
  
\* Tècnic superior en Laboratori de Diagnòstic Clínic:
  
- RD 539/1995, de 7 d'abril (BOE 03.06.95)
  
- RD 551/1995, de 7 d'abril (BOE 06.06.95)
  
\* Tècnic superior en Pròtesis Dentals:
  
- RD 541/1995, de 7 d'abril (BOE 15.06.95)
  
- RD 553/1995, de 7 d'abril (BOE 15.06.95).
  
Segon
  
El director territorial de Cultura i Educació de València procedirà al nomenament del director provisional del centre, de conformitat amb el que s'estableix en l'article 14.3 del Decret 234/1997, de 2 de setembre, del Govern Valencià, pel qual s'aprova el Reglament Orgànic i Funcional del Instituts d'Educació Secundària.
  
Tercer
  
La implantació efectiva dels ensenyaments a què fa referència aquesta ordre queda condicionada al fet que el nombre d'alumnes inscrits en cada un dels ensenyaments siga, com a mínim, de 20.
  
Quart
  
La Direcció General de Centres Docents determinarà i gestionarà els fons necessaris per a la posada en funcionament i el manteniment del centre; així mateix dotarà el centre de l'equipament i material didàctic necessaris. A aquest efecte la Direcció Territorial de Cultura i Educació de València efectuarà l'oportuna i raonada proposta.
  
Cinqué
  
Es fixa la llista de llocs docents del nou institut de les especialitats objecte de desdoblament, professorat amb caràcter definitiu.
  
En l'annex de aquesta ordre s'assenyalen aquests, amb indicació del centre de procedència.
  
La Direcció General de Personal realitzarà els tràmits administratius oportuns per a la redistribució del professorat que prestava serveis amb caràcter definitiu als centres d'origen.
  
Els llocs de treball no coberts per personal procedent dels centres objecte de desdoblament es cobriran pel procediment habitual.
  
Aquells professors afectats que no siguen encara necessaris al nou institut, a causa de la progressivitat en la implantació dels ensenyaments, seguiran impartint ensenyaments al centre de procedència, en comissió de serveis.
  
La Direcció General de Personal, a proposta de la Direcció General de Centres Docents, determinarà les incorporacions concretes a dur a terme, a mesura que es vaja completant la implantació dels ensenyaments .
  
DISPOSICIÓ ADDICIONAL
  
El que s'ha establit en aquesta disposició s'inscriurà al Registre de Centres Docents de la Comunitat Valenciana.
  
DISPOSICIONS FINALS
  
Primera
  
S'autoritza els distints òrgans directius d'aquesta Conselleria perquè, en l'àmbit de les seues respectives competències, adopten les mesures necessàries per a l'aplicació i desplegament del que disposa aquesta ordre.
  
Segona
  
Aquesta ordre entrarà en vigor el dia de la publicació en el Diari Oficial de la Generalitat Valenciana; no obstant això, els efectes acadèmics i els corresponents al personal docent s'entenen referits al curs escolar 1997/1998.
  
València, 11 de desembre de 1997
  
El conseller de Cultura, Educació i Ciència,
  
FRANCISCO E. CAMPS ORTIZ